रुआण्डा-रुण्डी भाषाएँ

रुआण्डा-रुण्डी मध्य अफ़्रीका में बोली जाने वाली कुछ बांटू भाषाओं का समूह है जिसमें कई आपस में सम्बन्ध रखने वाली उपभाषाएँ हैं। सन् २००७ में लगे अनुमान के अनुसार इसकी सारी उपभाषाओं को लगभग २ करोड़ लोग बोलते थे। रुआण्डा-रुण्डी की अलग-अलग उपभाषाओं को बोलने वाले अगर समीप के गाँवों-बस्तियों के हों तो एक-दूसरे को समझने में सक्षम हैं लेकिन दूर रहने वालों को आपसी बातचीत समझने में कठीनाई होती है। रुआण्डा-रुण्डी की दो उपभाषाओं को अपने-अपने देशों में राजभाषा होने का दर्जा प्राप्त है: किन्यारुआण्डा भाषा रुआण्डा की एक राजभाषा है जबकि किरुण्डी उसके पड़ोसी देश बुरुण्डी की राजभाषा है।

इन्हें भी देखें 
 किरुण्डी भाषा
 किन्यारुआण्डा भाषा
 बांटू भाषाएँ

सन्दर्भ 

बांटू भाषाएँ
रुआण्डा की भाषाएँ
बुरुण्डी की भाषाएँ
युगांडा की भाषाएँ
तंज़ानिया की भाषाएँ
कांगो लोकतान्त्रिक गणराज्य की भाषाएँ